1993R2037 — ET — 19.12.2004 — 002.002

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:





Parandatud:









▼B

KOMISJONI MÄÄRUS (EMÜ) nr 2037/93,

27. juuli 1993,

milles sätestatakse nõukogu määruse (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta üksikasjalikud rakenduseeskirjad







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, ( 1 ) eriti selle artiklit 16, ning arvestades, et: ning arvestades, et: tuleb ette näha tingimused, millistel füüsiline või juriidiline isik võib erandjuhul registreerimist taotleda; õiguslike erisuste arvessevõtmiseks liikmesriikides võib vastuvõetavaks pidada vastuväiteavaldust määruse (EMÜ) nr 2081/92 tähenduses, mille esitab rühm isikuid, keda seob ühine huvi; nimetatud määruse ühtse kohaldamise tagamiseks tuleb täpselt määratleda vastuväitega seotud tähtajad, mida registreerimisel kohaldatakse; komisjon võib võtta asjakohaseid meetmeid, et määratleda määruse (EMÜ) nr 2081/92 artikli 3 lõikes 1 osutatud juhtusid ning olukordi, mis võivad liikmesriikides tarbijat selle määruse tähenduses eksitada; tegemist on ühenduse uue süsteemiga, mille eesmärk on päritolunimetusi ja geograafilisi tähiseid kaitsta, ning millega kaasneb uusi erisuguseid tähistusi; nende tähendust on oluline üldsusele selgitada, vabastamata sealjuures tootjaid ja/või töötlejaid vajadusest ise oma asjakohaseid tooteid täiustada; käesolev määrus on kooskõlas geograafiliste tähiste ja päritolunimetuste komitee arvamusega, ON VASTU VÕTNUD KÄESOLEVA MÄÄRUSE:







Artikkel 1

1. Füüsiline või juriidiline isik, kes ei vasta määruse (EMÜ) nr 2081/92 artikli 5 lõike 1 lõigus 2 sätestatud nõuetele, võib erandlikel ja nõuetekohaselt põhjendatud juhtudel esitada registreerimistaotluse vastavalt selle määruse artiklile 5 juhul, kui ta on nimetatud avalduse esitamise hetkel ainus tootja määratletud geograafilises piirkonnas.

Taotluse võib vastu võtta üksnes juhul, kui:

a) nimetatud isik kasutab ausal ja muutumatul viisil ainsana kohalikke meetodeid;

b) määratletud geograafilisel piirkonnal on naaberpiirkondadest oluliselt erinevaid tunnusjooni ja/või toote omadused on erinevad.

2. Taotluse esitanud ainsat füüsilist või juriidilist isikut käsitatakse lõikes 1 osutatud juhul kui rühma määruse (EMÜ) 2081/92 artikli 5 tähenduses.

Artikkel 2

Kui siseriiklikes õigusaktides käsitatakse iseseisva õigusvõimeta isikute rühma kui juriidilist isikut, siis võib nimetatud isikute rühm ühelt poolt esitada taotluse käesoleva määruse artikli 1 tähenduses, ning teiselt poolt tutvuda taotlusega määruse (EMÜ) nr 2081/92 artikli 7 lõike 2 tähenduses ja esitada vastuväite nimetatud määruse artikli 7 lõike 3 tähenduses.

Artikkel 3

Määruse (EMÜ) 2081/92 artikli 7 lõikes 1 sätestatud tähtaja kohaldamisel võetakse arvesse:

— kas liikmesriigi saadetud vastuväite lähetuskuupäeva, millele osutab kuupäev postitemplil,

— või vastuväite saamise kuupäeva, juhul kui liikmesriik edastab komisjonile vastuväiteavalduse otse, teleksi või faksi teel.

Artikkel 4

Komisjon võib võtta kõik asjakohased meetmed määratlemaks juhtumeid, mil märgistus on muutunud määruse (EMÜ) nr 2081/92 artikli 3 lõike 1 tähenduses üldiseks, ning olukordi, kus tarbijat võidakse eksitada ja mille kohta on vastu võetud otsus nimetatud määruse artikli 15 kohaselt.

Artikkel 5

Komisjon võtab viie aasta jooksul alates käesoleva määruse jõustumisest vajalikud meetmed, et üldsusele ühenduse keeltes selgitada tähiste KPN ja KGT (kaitstud päritolunimetus ja kaitstud geograafiline tähis) tähendust. Sellised meetmed ei kujune tootjatele ja/või töötlejatele antavaks abiks.

▼M1

Eelmise lõiguga ettenähtud viieaastast tähtaega pikendatakse nelja aasta võrra. Hinnatakse rakendatud teavitamismeetmeid.

Artikkel 5a

1. Kaitstud päritolunimetusena või kaitstud geograafilise tähisena registreeritud nimede juures võib olla määruse (EMÜ) nr 1081/92 artiklis 15 sätestatud korras kindlaks määratav ühenduse sümbol.

2. Ühenduse sümbol võib olla üksnes toodetel, mis vastavad määrusele (EMÜ) nr 2081/92.

3. Väljendeid “kaitstud päritolunimetus” ja “kaitstud geograafiline tähis” või vastavaid traditsioonilisi riiklikke märkeid võib kasutada ilma ühenduse sümbolita.

▼M2

Artikkel 5b

Artiklis 5a osutatud ühenduse sümboli näidised on esitatud käesoleva määruse I lisa A osas. Käesoleva määruse I lisa B osas on loetletud tähised ja vastavad traditsioonilised riiklikud nimetused, mida võib esitada koos sümboliga.

Ühenduse sümboli ja tähiste kasutamisel tuleb täita käesoleva määruse II lisas esitatud graafilises juhendis ettenähtud tehnilisi eeskirju.

▼B

Artikkel 6

Määruse (EMÜ) nr 2081/92 artikli 7 lõikes 5 osutatud kolme kuu pikkune tähtaeg algab päevast, mil komisjon postitab liikmesriikidele ettepaneku kokkuleppe saavutamiseks.

▼M2

Artikkel 6a

Liikmesriik võib sätestada, et põllumajandustoodete või toiduainete etiketil peab olema vastava liikmesriigi inspekteerimisstruktuuri kuuluva ja määruse (EMÜ) nr 2081/92 artiklis 10 osutatud inspekteerimisorgani või -asutuse nimi.

▼B

Artikkel 7

Käesolev määrus jõustub 26. juulil 1993.

Käesolev määrus on tervikuna siduv ja vahetult kohaldatav kõikides liikmesriikides.

▼M3









I LISA

A.1 osa

Español

Čeština

Dansk

Deutsch

Eesti keel

Ελληνικά

English

Français

Italiano

Latviešu valoda

Lietuvių kalba

Magyar

Malti

Nederlands

Polski

Português

Slovenčina

Slovenščina

Suomi

Svenska

A.2 osa

Español

Čeština

Dansk

Deutsch

Eesti keel

Ελληνικά

English

Français

Italiano

Latviešu valoda

Lietuvių kalba

Magyar

Malti

Nederlands

Polski

Português

Slovenčina

Slovenščina

Suomi

Svenska

B osa







EÜ keeled Lühendid Mõisted ES DOP/IGP denominación de origen protegida indicación geográfica protegida CS CHOP/CHZO chráněné označení původu chráněné zeměpisné označení DA BOB/BGB beskyttet oprindelsesbetegnelse beskyttet geografisk betegnelse DE g.U./g.g.A. geschützte Ursprungsbezeichnung geschützte geographische Angabe ET KPN/KGT kaitstud päritolunimetus kaitstud geograafiline tähis EL ΠΟΠ/ ΠΓΕ προστατευόμενη oνομασία προελεύσεως προστατευόμενη γεωγραφική ένδειξη EN PDO/PGI protected designation of origin protected geographical indication FR AOP/IGP appellation d’origine protégée indication géographique protégée IT DOP/IGP denominazione d’origine protetta indicazione geografica protetta LV ACVN/AĢIN aizsargāts cilmes vietas nosaukums aizsargāta ģeogrāfiskās izcelsmes norāde LT SKVN/SGN saugoma kilmės vietos nuoroda saugoma geografinė nuoroda HU OEM/OFJ oltalom alatt álló eredetmegjelölés oltalom alatt álló földrajzi jelzés MT DPO/IĠP denominazzjoni protetta ta’ oriġini indikazzjoni ġeografika protetta NL BOB/BGA beschermde oorsprongsbenaming beschermde geografische aanduiding PL CHNP/CHOG chroniona nazwa pochodzenia chronione oznaczenie geograficzne PT DOP/IGP denominação de origem protegida indicação geográfica protegida SK CHOP/CHZO chránené označenie pôvodu chránené zemepisné označenie SL ZOP/ZGO zaščitena označba porekla zaščitena geografska označba FI SAN/SMM suojattu alkuperänimitys suojattu maantieteellinen merkintä SV SUB/SGB skyddad ursprungsbeteckning skyddad geografisk beteckning

▼M2









II LISA

GRAAFILINE JUHEND

SISUKORD







Lehekülg 1. Sissejuhatus Logo vajalikkuse põhjused… 8 2. Kaitstud päritolunimetuse / kaitstud geograafilise tähise logode tavakasutus 2.1.Etalonvärvid… 10 2.2.Ühevärvilised logod… 12 2.3.Kontrastsus foonivärvidega… 14 2.4.Kirjatüüp… 14 2.5.Keel… 14 2.6.Minimaalsed lubatavad mõõtmed… 15 2.7.Logo paigutus pakenditel ja etikettidel… 15 3. Eriotstarbeline kasutus 3.1.Massiteabevahendid… 15 3.2.Muud kasutusviisid… 15 4. Originaaltõmmised 4.1.Kahevärviline teostus… 16 4.2.Kontuurid… 38 4.3.Ühevärviline teostus (positiiv)… 39 4.4.Ühevärviline teostus (negatiiv)… 40 4.5.Värvinäidised (kollane ja sinine)… 41

1. SISSEJUHATUS

LOGO VAJALIKKUSE PÕHJUSED

Logo võimaldab toiduainete tootjatel tõsta oma toodete suhtes Euroopa Liidu tarbijate teadlikkust. Seda kasutatakse toodete puhul, mille nimetus on registreeritud määrusega (EMÜ) nr 2081/92 kehtestatud ühenduse päritolunimetuste ja geograafiliste tähiste kaitsmise ja edendamise süsteemi raames.

Käesoleva määruse alusel registreerimiseks peab nimetus vastama kaitstud päritolunimetuse või kaitstud geograafilise tähise kriteeriumidele. Eelkõige peab olema olemas seos toote ja geograafilise piirkonna vahel, kus see on toodetud. Kõnealused kategooriad erinevad üksteisest ainult geograafilise piirkonnaga seotuse laadilt ning määrusega nende suhtes kohaldatav kaitse on identne.

Ühenduse registris ühendatakse geograafiline nimetus asjaomaste spetsifikatsioonidega. Liikmesriikide korraldatavate kontrollidega tagatakse tarbija kaitse, tagades vastavuse päritolunimetusele ja spetsifikatsioonidele.

Juba on olemas ühenduse logo, millega tagatakse teatavate toodete traditsiooniline eripära, sõltumata nende tootmiskohast; uus logo on loodud selle eeskujul. Lisaks sellele on kaitstud päritolunimetuse ja kaitstud geograafilise tähise logo kujundus samasugune. Sellega moodustavad Euroopa süsteemide erinevad graafilised esitused ühe terviku ning välditakse sümbolite üleküllust turul.

Kõnealune logo on kõikide Euroopa tarbijate jaoks usaldatav tagatis, millega märgitakse, et käesoleva toote eripära seisneb selle geograafilises päritolus. Seetõttu suurendab logo usaldust toodete vastu.

Tootjad saavad kasutada logo turustusvahendina. Logo saab paigutada toodete etikettidele ja pakendile ning kasutada seda reklaamis.

Käesolev graafiline juhend on logo reprodutseerimiseks ettenähtud abivahend. Logo kasutamiseks on välja töötatud erinevad viisid, et oleks võimalik teha oma valik vastavalt oma vajadustele.

Logo graafika aluseks on garanteeritud traditsioonilise eritunnuse logo, kuid erineb sellest sakkide sinise värvuse ja logo sisemise osa poolest.

Viitena logoga tähistatud toodete päritolule ja geograafilisele lähtekohale on lisatud küntud põllu vagude graafiline esitus.

KAITSTUD PÄRITOLUNIMETUS

KAITSTUD GEOGRAAFILINE TÄHIS

2. KAITSTUD PÄRITOLUNIMETUSE / KAITSTUD GEOGRAAFILISE TÄHISE LOGODE TAVAKASUTUS

2.1. ETALONVÄRVID

Pakendil või etikettidel kasutatakse värvilisi logosid, kasutades otsevärve (Pantone) või neljavärviprotsessi.

LOGO PANTONE VÄRVISTANDARDI KASUTAMISEL

Logod Pantone värvistandardi kasutamisel

SININE: Pantone Reflex Blue

KOLLANE: Pantone 109

Tekst on sinine

LOGO NELJAVÄRVIPROTSESSI KASUTAMISEL

Logod neljavärviprotsessi kasutamisel

Neljavärviprotsessiga trükitud logo on kõige tavapärasem.

SININE: 100 % cyan + 80 % magenta

KOLLANE: 90 % yellow + 10 % magenta

Tekst on sinine

2.2. ÜHEVÄRVILISED LOGOD

Kui toote pakendi või etiketi värvid on logo etalonvärvidest täiesti erinevad, on kaks võimalust.

Positiivis logo

Kui pakendi või etiketi taust on heledat värvi, tuleb logo trükkida positiivis, kasutades pakendi või etiketi tumedaimat trükivärvi.

Negatiivis logo

Kui pakendi või etiketi taust on tumedat värvi, tuleb logo trükkida negatiivis, kasutades pakendi või etiketi taustavärvi.

2.3. KONTRASTSUS FOONIVÄRVIDEGA

Värvilise logo puhul värvilisel foonil, mis muudab logo raskesti loetavaks, ümbritsetakse logo piirjoonega logo ja fooni kontrasti suurendamiseks.

VÄRVILISEL FOONIL LOGO

2.4. KIRJATÜÜP

Tekstis kasutatakse tüübi Times Roman suurtähti. Kui kasutatakse ainult teksti, vähendatakse tähesuurust vastavalt punktis 2.6 ettenähtud normidele.

2.5. KEEL

Kasutada võib ühte või mitut keelt vastavalt vajadusele.

2.6. MINIMAALSED LUBATAVAD MÕÕTMED

Pakendil

Kui logo paigutamisel eri tüüpi pakenditele ja etikettidele läheb vaja vähendamist, siis on minimaalne läbimõõt 15 mm.

15 millimeetrini vähendatud logo

Trükitud massiteabevahendite puhul

(ajakirjandus, infolehed jne)

Kõnealusel otstarbel kasutamisel on minimaalne läbimõõt 25 mm.

25 millimeetrini vähendatud logo

2.7. LOGO PAIGUTUS PAKENDITEL JA ETIKETTIDEL

Kaitstud päritolunimetuse ja kaitstud geograafilise tähise logode kasutamise eesmärk on anda toodetele, millel neid kasutatakse, konkreetne väärtus ja eristada neid muudest toodetest. Kõige tõhusamalt mõjub seetõttu värviline logo, sest see on selgemini eristatav ning tarbija võtab selle kergemini ja kiiremini omaks.

Ühevärvilise või negatiivis logo kasutamine on soovitatav ainult juhul, kui värvide kasutamine ei ole tehniliselt võimalik.

3. ERIOTSTARBELINE KASUTUS

3.1. MASSITEABEVAHENDID

Reklaami eesmärgil kasutatavad logod (ajalehekampaaniates, ajakirjades, plakatitel, televisioonis, audiovisuaalses meedias, otseturustuse puhul jne) peavad logod olema värvilised.

3.2. MUUD KASUTUSVIISID

Logo kasutamisel muudes kohtades (sõidukitel, poeakendel jne) tuleks eespool sätestatud juhiseid järgida nii palju kui võimalik.

4. ORIGINAALTÕMMISED

4.1. KAHEVÄRVILINE TEOSTUS

4.2. KONTUURID

4.3. ÜHEVÄRVILINE TEOSTUS (POSITIIV)

4.4. ÜHEVÄRVILINE TEOSTUS (NEGATIIV)

4.5. VÄRVINÄIDISED

PANTONE 109

PANTONE Reflex Blue